
Nr. SC2010 – 8108/15.04.2010
R E F E R A T

privind modificarea HCLMT nr. 419/24.11.2009 privind aprobarea contractului de asociere între Municipiul Timişoara prin C.L.M.T. şi S.C. „UNITED MEDIA” S.R.L. în vederea construirii, amplasării, folosirii, exploatării şi întreţinerii unui număr de 100 (unasută) refugii de călători în staţiile de transport în comun şi a 50 (cincizeci) locaţii pentru amplasarea de structuri publicitare tip backlit şi billboard
În luna noiembrie a anului 2009 a fost adoptată HCLMT nr. 419/24.11.2009 privind aprobarea contractului de asociere între Municipiul Timişoara prin C.L.M.T. şi S.C. „UNITED MEDIA” S.R.L. în vederea construirii, amplasării, folosirii, exploatării şi întreţinerii unui număr de 100 (unasută) refugii de călători în staţiile de transport în comun şi a 50 (cincizeci) locaţii pentru amplasarea de structuri publicitare tip backlit şi billboard
             Prin art.1 al acestei hotărâri se aprobă “contractul de  asociere dintre Municipiul Timişoara şi S.C. United Media S.R.L. în vederea construirii, amplasării, folosirii, exploatării şi întreţinerii unui număr de 100 (una sută) refugii de călători în staţiile de transport în comun şi a unui număr de 50 (cinzeci) locaţii pentru amplasarea de structuri publicitare tip backlit şi billboard .”

La articolul 2 este precizat faptul că, “contractul de asociere dintre Municipiul Timişoara şi United Media SRL este cuprins în Anexa 1 care face parte integrantă din Hotărâre.”

La articolul 3 se specifica clar faptul că “locaţiile amplasamentelor sunt cuprinse în Anexele 2A si 2B”.

Anexa 2A conţine adresele refugiilor staţiilor de călători iar Anexa 2B conţine locaţiile panourilor publicitare 50 (cincizeci) şi rezervele acestora 16 (şaisprezece), în cazul imposibilităţii avizării şi folosirii unora din cele 50 (cinzeci) de locaţii.
Ulterior aprobării aceste hotărâri s-a observat faptul ca s-au strecurat o serie de erori materiale, astfel că a fost transmisă Primăriei  Municipiului Timişoara adresa SC2010 – 8108/09.04.2010 din partea S.C. „UNITED MEDIA” S.R.L                                                                                   
O primă problemă vizează conţinutul contractului de asociere nr. 3 din data de 18.12.2009 semnat în baza Anexei 1 la HCL 419/24.11.2009, precum şi a Anexelor 2A si 2B.

După semnare, s-a constatat că la redactarea contractului s-a strecurat o eroare de conţinut după cum urmează:

· La art.6, Obligaţiile lui Secundus, punctul 6.1, se precizează: ”să modernizeze, să ilumineze şi să întreţină cele 150 de refugii pentru transportul în comun...”, cu toate că, în HCL şi de altfel chiar în cuprinsul contractului se menţionează 

· instalarea şi exploatarea a 100 (una sută) locaţii pentru refugii călători dotate cu spaţii publicitare. 
În acest context se impune îndreptarea acestei erori de conţinut prin modificarea corespunzătoare a art. 6, punctul 6.1, în sensul că în loc de 150 de refugii să figureze 100 refugii, aşa cum prevede HCL nr, 419/24.11.2009.  
Încă o problemă legată de obligaţiile contractuale vizează art. 7 din contract, respectiv modalitatea de împărţire a rezultatelor activităţii economice desfăşurate în comun, unde la  punctul 7.2., se precizează că : “în ceea ce priveşte cele 50 (cinzeci) de panouri publicitare Secundus va plăti lui Primus de la data semnării prezentului contract suma de 50 (cinzeci)Euro/lună/panou publicitar plătibili în lei la cursul de schimb BNR din data efectuării plăţii, plus taxele de publicitate conform legislaţiei în vigoare”.
Având în vedere faptul că toată procedura privind obţinerea autorizaţiilor de construire (extrase C.F., certificate de urbanism,  avize etc.) necesită o perioadă îndelungată de timp, timp în care Secundus nu realizează venituri din exploatarea panourilor publicitare, s-a propus modificarea  Art. 7 , punctul 7.2. în modul următor : „În ceea ce priveşte cele 50 (cinzeci) de panouri publicitare Secundus va plăti lui Primus în termen de 30 de zile de la data obţinerii Autorizaţiilor de Construire suma de 50 (cinzeci)Euro/lună/panou publicitar plătibili în lei la cursul de schimb BNR din data efectuării plăţii, plus taxele de publicitate conform legislaţiei în vigoare”.
În ceea ce priveşte conţinutul Anexei 2A, în urma discuţiilor avute cu reprezentanţii RATT s-a constatat faptul că în momentul de faţă, datorită lucrărilor de infrastructură care au avut loc, locaţiile iniţial aprobate în Anexa 2A la HCLMT nr. 419/2009  nu mai corespund ca amplasament cu realitatea existentă pe teren la momentul actual, astfel că este imposibilă utilizarea lor conform scopului urmărit prin contract.

De asemenea  s-a constatat că Anexa 2A la HCLMT nr. 419/2009 conţine doar 50 de amplasamente pentru staţiile de transport în comun şi nu 100 (una sută) cum era prevăzut în cuprinsul HCL 419/2009. 
În scopul înlăturării acestor deficienţe se impune înlocuirea Anexei 2A la HCLMT nr. 419/2009 cu Anexa 2A care va face parte integrantă din hotărârea de modificare a HCLM nr. 419/2009, anexă ce corespunde ultimelor date actualizate furnizate de RATT şi conţine numărul corect stabilit de locaţii.

În acest context Anexa 2A  la HCLMT nr. 419/2009 va fi înlocuită.

Totodată, în cuprinsul H.C.L. nr. 419 din 24.11.2009 s-a constatat şi o eroare de conţinut la alin.7, privind încadrarea juridică, în care se invoca prevederile art.36 din Legea nr.215/2001 privind administraţia publică locală, republicată şi modificată,  fiind invocat în mod eronat alin.5, lit.(a) care prevede că „în exercitarea atribuţiilor prevăzute la alin. (2) lit. c), consiliul local...hotărăşte darea în administrare, concesionarea sau închirierea bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii” în loc de alin. 7, lit. (a) din Legea nr.215/2001 care prevede că „în exercitarea atribuţiilor prevăzute la alin. (2) lit. e), consiliul local ... hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;

În contextul celor mai sus exprimate se impune modificarea HCL 419/2009 după cum urmează:
· temeiul juridic invocat în paragraful 7 al HCL nr. 419/2009, va fi art. 36, al. 2, lit c) şi e) şi al. 7, lit. a) din Legea nr.215/2001 privind administraţia publică locală, republicată şi modificată;
- art. 6 – Obligaţiile lui Secundus, punctul 6.1. din Contractul de asociere va avea următorul conţinut: „să modernizeze, să ilumineze şi să întreţină cele 100 de refugii pentru transportul în comun dotate cu spaţii publicitare de tip “citylight” şi cele 50 de spaţii publicitare de tip “backlight” şi “billboard”, pe cheltuiala sa şi să menţină în bune condiţii de exploatare structurile instalate pe locaţiile din Anexa 1 şi Anexa 2, pe toata durata contractului.”
- art. 7 - Modalitatea de împărţire a rezultatelor activităţii  economice  desfăşurate  în  comun, punctul 7.2. din Contractul de asociere va avea următorul conţinut: „În ceea ce priveşte cele 50 (cinzeci) de panouri publicitare Secundus va plăti lui Primus în termen de 30 de zile de la data obţinerii Autorizaţiilor de Construire suma de 50 (cinzeci)Euro/lună/panou publicitar plătibili în lei la cursul de schimb BNR din data efectuării plăţii, plus taxele de publicitate conform legislaţiei în vigoare”.
· Anexa 2A a HCL 419/2009 va fi înlocuită astfel încât să fie respectată prevederea din cuprinsul art. 1 al HCL 419/2009 unde se precizează că asocierea vizează construirea, amplasarea, folosirea, exploatarea şi întreţinerea unui număr de 100 (una sută) refugii de călători în staţiile de transport în comun şi să corespundă realităţii existente pe teren la data actuală.
           
Director – Direcţia Patrimoniu                          Şef Serv.Publicitate şi Comerţ,

                 Nicuşor Constantin Miuţ  

                       Adrian  Ilin

Director Direcţia Drumuri şi Transporturi,                  


         Ing. Chiş Culiţă   

